Komisijos reglamentas (EB) Nr. 783/2004
2004 m. balandžio 26 d.
iš dalies keičiantis Reglamentą (EB) Nr. 1555/96 dėl agurkų ir vyšnių, išskyrus rūgščiąsias vyšnias, intervencinių lygių, kuriuos viršijus taikomi papildomi muitai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1], ypač į jo 33 straipsnio 4 dalį,
kadangi:
(1) 1996 m. liepos 30 d. Komisijos reglamentas (EB) Nr. 1555/96 dėl papildomų importo muitų taikymo vaisiams ir daržovėms taisyklių [2] nustato to reglamento priede išvardytų produktų importo priežiūrą. Ta priežiūra turi būti vykdoma pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitų kodeksą, įgyvendinimo nuostatas [3], 308d straipsnyje nustatytas taisykles.
(2) Siekiant įgyvendinti daugiašalių prekybos derybų Urugvajaus raunde sudaryto Žemės ūkio susitarimo [4] 5 straipsnio 4 dalies reikalavimus ir remiantis naujausiais 2000, 2001 ir 2002 m. duomenimis, reikėtų patikslinti agurkų ir vyšnių, išskyrus rūgščiąsias vyšnias, intervencinius lygius, kuriuos viršijus taikomi papildomi muitai, kad būtų atsižvelgta naują padėtį, susidariusią 2004 m. gegužės 1 d. priėmus į Bendriją naujas valstybes nares.
(3) Todėl Reglamentą (EB) Nr. 1555/96 reikėtų iš dalies keisti.
(4) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1555/96 priedas pakeičiamas šio reglamento priedu.
2 straipsnis
Šis reglamentas įsigalioja sekančią nuo jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 26 d.